Судовыя пасяджэнні былі спынены з-за адсутнасцю доказаў супраць Нікіфара, аднак на свабоду яго не адпусцілі. Без усялякага прысуду яго адправілі ў Мальбарскі замак на поўначы Польшчы. Хадайніцтвы грэчаскіх іерархаў, у прыватнасці Александрыйскага патрыярха Мялеція, не былі ўзятыя пад увагу. Князь Канстанцін-Васілій Астрожскі, які выступаў у абарону Нікіфара, таксама не дамогся справядлівасці, бо ў судзе пераважалі сенатары-католікі. У выніку, праз два гады пасля судовага працэсу Нікіфар памёр у вязніцы галоднай смерцю.